
CONSPECTUS. 

Introductio. 

. » 

Caput  I. 

§.  i.  Resolutio  quaestionis,  an  liberatio  viarum  aeriferarum  a mu- 
co et  pituita  per  intromissam  aquam  calidam  inserviat  re- 
suscitationi aqua  suffocatorum? 

§.  2.  Experimenta,  an  haec  repletio  viarum  aeriferarum  muco  et 
pituita  in  animalibus  aqua  suffocatis  contingat? 

§.  3.  Experimentum  circa  materiae  spumosae , in  bronchiis  aqua 
suffocatorum  animalium  reperta  naturam. 

55.  4.  Summa  horum  experimentorum. 

§.  5.  Experimenta , generatim  circa  resuscitationem  animalium  aqua 
suffocatorum  instituta,  sine  immissione  aeris  calefacti  atque 
aquae  calida?. 

§.  6.  Summa  horum  experimentorum  universe  spectata. 

§.  7.  Experimenta,  cum  intromissa  in  bronchia  aqua  calida  in 
submersis. 

§•  8*  Summa  horum  experimentorum  et  comparatio  cum  eventu 
superiorum  experimentorum. 


Caput  IT. 

§•  9*  Resolutio  quaestionis,  annon  calefactus  immissus  in  pulmones 
aer  atmosphsericus  ad  resuscitandos  aqua  suffocatos  melior 
sit  frigido. 

§.  IO.  Experimenta , quaenam  sit  in  vivisectis  animalibus  cavi 
thoracici  temperatura. 

§.  II.  Summa  horum  experimentorum. 

§.  12.  Experimenta  quasnam  sit  cavi  thoracici  in  aqua  suffocatis 
temperatura. 

§•  13-  Eventus  horum  experimentorum. 

§.  i/}..  Experimenta,  quinam  sit  frigidioris  aeris  inspirati  in  sub- 
mersis effectus. 

V 

§.  15.  Summa  horum  experimentorum. 

§.  16.  Experimenta  cum  aere  inspirato  medias  temperaturas. 

§.  17.  Experimenta  in  quibus  calefactus  aer,  inspiratus  est  anima- 
libus aqua  suffocatis. 

5.18.  Eventus  horum  experimentorum,  et  generalis  comparatio 
eventus,  quem  quaelibet  experimenta  habuere. 

§.  19.  Experimenta  cum  aere  oxygenio. 

Caput  III. 

§.  20.  Resolutio  quaestionis,  quisnam.  apparatus  ad  citam  calefactio- 
nem aeris  ejusque  intromissionem  in  pulmones  maxime 
aptus  ? 

PRO  O E M I U M. 


Juvenibus  in  aegidem  ia  nostra  Tubingensi  litteris  incumbentibus  pri- 
mum anno  MDCCCXI.  mense  Novembris  a quolibet  disciplinarum  or- 
dine problemata  quaedam  resolvenda  data  sunt,  quorum  resolutio  Au- 
gustissimi Regis  nostri  clementia  praemio  muneratur  haud  exiguo. 
Praemium  autem  in  resolutionem  problematis  a gratiosa  facultate  me- 
dica illo  anno  propositum,  hac  qualicunque  tractatiuncula  mihi  con- 
tigit referre. 

Regio  verum  edicto  permissum  est,  quod  quisquis  tractatu  suo, 
praemio  honorato,  tanquam  dissertatione  inaugurali  posset  uti. 

Cum  autem  et  ipsa  experimenta,  cum  apparatu  ad  resuscitatio- 
nem suffocatorum  constructo,  haud  exiguas  impensas  postulassent, 
cum  haud  exigui  compendii  sit  libellus,  cum,  si  aliquid  ilii  inesse 
deberet  utilitatis,  tabulam  lapideam,  apparatum  mechanicum  descri- 
bentem, adjungendam  esse  censerem,  Amplissimum  Senatum  acade- 
micum  submisse  rogare  ausus  sum,  ut  stipendiis  quibusdam,  minus 
certis  familiis  adseriptis , nimios  sumtus  sublevaret.  Jam  vero  Am- 
plissimi Senatus  academici  munificentia  voti  mei  compos  , antiquo 
mori,  quo  ab  academicis  subselliis  abituris  specimen  acquisitae 'soler- 
tiae  edendum  est,  satisfacturus,  tractatum  illum  totum  tanquam  dis- 
sertationem inaugura lem  exhibeo.  Mutatum  quoad  essentialia  nihil 
est,  superflua  hic  illieve  omissa;  accesserunt  tabulae  lapideae  II.  cum 
descriptione  methodi , qua  optime  fiat  etiam  in  hominibus  ingestio 
tubuli  versus  glottidem  atque  inspiratio  aeris  in  vias  aeriferas. 


Problematis  ab  ordine  medicorum  propositi  verba  haec  sunt : 

5, Cum  resuscitationi  submersorum  et  suffocatorum  saepe  obstat 
„ viarum  aeriferarum  repletio  per  aquam  et  mucum,  una  cum  in- 
ferna refrigeratione  pulmonum,  quaeritur:  an  per  experimenta 
5,  in  animalibus  submersis  et  suffocatis  instituta  evinci  possit 
„i.)  num  resuscitatio  per  aerem  atmosphaericum  calefactum 
„ melius  succedat  quam  perfrigidum;  et  quisnam  apparatus 
3, citae  calefactioni  inserviat? 

„2.)  An  liberatio  viarum  aeriferarum  a muco  et  pituita,  per 
„ institutam  repletionem  earum  aqua  calida,  mox  iterum 
„evacuanda,  resuscitationi  inserviat? 

Non  simplex  hoc  problema  est;  Duae  enim  theses  tanquam  substra- 
tum problematis  in  eo  occurrunt. 

Prima.  Resuscitationi  sub  aqua  suffocatorum  repletio  haud  raro 
obstat  viarum  aeriferarum  per  aquam  et  mucum. 

Altera.  Resuscitationi  aqua  suffocatorum  interna  obstat  viarum 
aeriferarum  refrigeratio.  Quaestiones,  quae  in  lusce  thesibus  tanquam 
fundamento  nituntur, reperimus  tres;  quarum  duae  expositis  thesibus 
et  memoratis  quaestionibus  duabus  respondent , tertia  quoad  primae 
quaestionis  partem  postremam  apparatum  spectat  ad  ingerendum  ae- 
rem calidum  in  pulmones. 

Aequaliter  in  tria  capita  tractatus  noster  dividitur. 


I 


V.  • , • 

C A P U T I. 

§•  i- 

Resolutio  quaestionis,  „ an  liberatio  viarum  aeriferarum  a muco 
et  pituita  per  intromissam  aquam  calidam,  inserviat  resuscitatio- 
ni aqua  suffocatorum? 

Haec  quaestio  in  ea  nititur  totius  problematis  generali  thesi:  „obsta- 
3, re  nimirum  saepe  resuscitationi  aqua  submersorum  repletionem  via- 
j,rum  aeriferarum  muco,  pituita  et  aqua.u  In  quaestionibus,  reple- 
tionis, quae  aqua  fit,  in  viis  aeriferis,  mentio  non  fit,  sine  dubio, 
quia  liberatio  bronchiorum  ab  aqua  tanquarq  parum  difficilis  et  a mul- 
tis tractata,  non  indiget  multa  opera.  Repletio  bronchiorum,  quae 
muco  fiat  et  pituita  in  aqua  suffocatis , tanquam  prorsus  vera  in  quam 
dubium  nullum  cadere  possit  hic  supponitur ; et  ne  minime  quidem 

de  hujus  rei  veritate  dubitavi,  tamen  quia  attactum  est  in  thesi, 

' 

^sepe  scilicet  obstare  resuscitationi ,“  non  plane  generale  illud  phae- 
nomenon vel  effectum  repletionis  esse  supposui.  Cum  litterario  ap- 
paratu destitutus,  qui  non  penes  tironem  est,  reperire  non  possem, 
quasnam  sint  illae  circumstantia:,  quibus  potissimum  contingeret  via- 
rum aeriferarum  repletio  aqua  et  muco,  cum  porro  ea  repletio  sine 
dubio  in  hominibus  aqua  suffocatis  reperta  sit,  forsan  non  in  iis  ipsis 
animalibus,  quae  in  experimentis  adhibere  mihi  licuit,  cum  porro  scite 

""Js , 

vellem,  in  quibus  circumstantiis  repletio  bronchiorum  muco  fieretj 
has  ob  causas  primum  decrevi 

Experimenta  instituere,  an  generatim  haec  repletio  mnco  et  pi- 
tuita reperiatur  in  suffocatis  aqua  animalibus,  et  in  iis  quidem, 
quae  in  omnibus  sequentibus  experimentis  adhiberentur  , et  sub 
quibus  contingeret  circumstantis. 


_ §•  2- 

Experimentum  I. 

Felis  aetate  junior  , quae  cibum  vix  antea  sumserat  ; pedibus  ta- 
bula alligatis  in  fundum  vasis  lignei  aqua  repleti  deprimebatur,  tem- 
peratura aeris  I4.°q-R*  aquae  <?.°  adaequabat.  Cum  per  55.  secundas 
fortiter  repugnasset,  mortua  jacebat;  jam  ex  aqua  statim  depromta  , 
dissecabatur.  Aperto  thorace  pulmones  rubicundi,  leves,  parum  col- 
lapsi, multum  adhuc  aeris  retinebant,  aquae  innatabant,  e.t  compres- 
si aeris  vesiculas  edebant.  Larynx  atque  trachea  et  aqua  et  muco 
plane  liberi  ; in  ea  solum  parte  qua  trachea  in  duos  ramos  dividi- 
tur, aliquid  aderat  spumae  levis,  atque  paululum  rubicundae;  spuma 
haec  in  ulteriores  brochiorum  ramificationes  , quantum  quidem  illas 

i 

persequi  licuit,  descendebat,  nec  viscida  erat,  sed  si  paululam  aeris 
in  illam  spirarem  flatui  facile  cessit.  Temperatura  pulmonum  erat 
23. 0 4- R.  regionis  epigastricae  25. 0 regionis  hypogastricae  24. 0 R- 
Experimentum  II. 

Felis  state  major,  admodum  crassa,  suffocabatur  in  aqua  12. 0 R. 
aeris  Temp.  160.  Per  24.  horas  nihil  cibi  acceperat,  et  cum  capien- 
tibus manibus  per  longum  tempus  evaserit  valde  calefacta  erat.  For- 
titer resistebat  in  aquarn  depressa,  ita  ut  ligaturae  solverentur,  et  ip- 
sa libera  exsiliret,  cum  jam  per  30.  secundas  in  aquam  demersa  fuis- 
set. Capta  et  rursus  demersa,  cum  diu  adhuc  restitisset  , exspiravit. 

Teni- 

Temporis  spatium,  per  quod  sub  aqua  tenebatur,  accurate  designari 
non  potest,  cum  saepius  capite  emergeret.  Nullo  vitae  vestigio  am- 
plius apparente,  per  decem  adhuc  minutas  sub  aqua  detenta  est  * ex 
qua  depromta  denuo  per  tres  minutas  jacebat,  antequam  dissecta  est. 
Pulmones  profundius  colorati  erant,  quam  in  prioris  experimenti  in- 
dividuo  , trachea  muco  plane  libera,  in  ramihcatione  solum  illius  spu- 
ma iterum  deprehendebatur  sanguinis  striis  mixta  ceterum  ejusdem 
qualitatis,  qua  supra;  Aer  per  illam  in  pulmones  intraverat.  Pul- 
monum temp.  2o.°,  regionis  epigastricae  26°  hypogastricae  25.0 

Experimentum  III. 

Cuniculus  adultus,  crassus,  qui  per  12.  horas  pabuli  nihil  sum- 
serat  temp.  aeris  13.0  , aquae  9.0  per  unam  minutam  sub  aqua  de- 
tentus exspirasse  videbatur. 

Emerso  ex  aqua  aer  inspirabatur  atmosphaericus , qui  etiam  in 
pulmones  intrabat,  quod  et  ex  extensione  thoracis,  et  ex  exspiratio- 
ne  aeris,  quae  cum  strepitu  quodam  fiebat,  si  pectus  manu  compri- 
merem conspicuum  erat.  Ex  hoc  aeris  introitu  in  pulmones  conji- 
cere jam  licuit , non  magnum  esse  alicujus  materiae  in  bronchiis  col- 
lectionem. Resecto  thorace  pulmones  apparebant  laste  rubicundi , aere 
satis  repleti,  in  bifurcatione  tracheae  eadem  materia  spumosa  erat, 
majori  paululum  quantitate  , qu«  in  prioribus  experimentis  vix  pi- 
sum magnitudine  aequabat,  hic  fabam.  Tracheae  parietes  rubicun- 
diores vasis  sanguiferis  minutissimis  turgebant.  Temp.  pulmonum  23.0,' 
regionis  epigastricae  25°,  hypogastricae  24.0. 

Experimentum  IV. 

Idem  jam  experimentum  in  cuniculo  instituebatur  juniore,  albo, 

macro,  ante  quadrantem  horas  gramine  pasto  , et  modo  solito  in  aquam 
depresso.  Post  54.  secundas  vitae  nullum  in  eo  conspiciebatur  signum^ 
Caute  jam  ex  aqua  depromtus  in  asserem  deponebatur  oblique  situm, 
ita  quidem,  ut  caput  abdomine  altius  jaceret,  ne  collecta  in  viis  aeri- 
feris materia  peregrina  emanaret.  In  traches  superiore  parte  ne  ve- 
stigium quidem  aderat  materiae  alienae,  dissecto  thorace  pulmones  re» 
periebantur  rubicundi,  aere  satis  turgescentes,  in  bronchiis  eandem 
ut  in  prioribus  experimentis  spumam  reprehendi.  Temperatura  pul- 
monum 23.°  + R. 

§•  3- 

Jam  vero,  ut  quaenam  sit  hujus  spumae  naturae,  quae  in  his  4. 
experimentis  in  bronchiis  inveniebatur , comperirem  5 novum  institui 
experimentum,  in  quo,  si  eadem  reperiretur  materia  spumosa,  natu- 
ram ejus  paululum  perscrutarer. 

Experimentum  V. 

In  cuniculo  seniore  submersione  suffocato  repertam  in  bronchiis  spu- 
mam diligenter  collegi,  et  duo  circiter  grana  hujus  materias  congessi.. 
Particulam  aliquam  injeci  in  aquam  graduum  10.  temperat.  , innatabat 
materia,  et  quasdam  aeris  vesiculas  evolvebat  , quassata  eum  aqua  ne 
minime  se  miscebat,  coloris  tamen  rubicundi  aliquid  amisit,  spuma 
autem  superficiem  semper  rursus  petebat.  Altera  materise  hujus  par- 
tem in  gessi  in  aquam  33.0  temper. , vesiculae  aeris  statim  evolveban- 
tur, materia  eas  continens  densior  subito  evasit , atque  in  aqua  tan- 
quam  nubecula  natavit  membranacea.  Tertiam  adhuc  hujus  mate- 
riae partem  in  spiritum  vini  ingessi  ad  30.0  R.  calefactum  ; et  in  hoc 
liquido  spuma  iri  nubeculam  mutata  natavit. 

In  -5.  igitur  his  experimentis  in  eum  finem  institutis,  ut  compe- 
rirem  ; an  repletio  viarum  aeriferarum,  cum  muco  et  pituita  genera- 
tim  fiat,  necne,  generale  phaenomenon  hoc  prodibat.  Muci  et  pituitae 
collectio  post;  suffocationem  animalium  in  aqua  omnibus  in  circumstari- 
tiis,  quae  in  experimentis  aderant,  nunquam  reperiebatur.  Neque 
enim  aderat  in  felibus,  neque  in  cuniculis,  in  animalibus  igitur,  quie 
natura  sua  multum  differunt,  alterum  e familia  carnivororum  , alte- 
rum ex  herbivororum  familia.  Nec  cernebatur  in'  animalibus  tene- 
ris , nec  in  adultis,  nec  si  vix  ante  pabulum  sumserant , nec  simul- 

* 

to  ante,  nec  si  Temp.  aeris  atmosphasrici  9.0  adaequabat,  nec  si  14.0, 
nec  si  temp.  aquas  9.0  nec  si  17.0  valuit,  nec  in  dissecto  statim  post 
mortem,  nec  si  per  aliquod  tempus  defunctum  adhuc  in  aqua  jacebat. 

His  experimentis  si  porro  adnumeratur;  quod  in  succedentium  ex- 
perimentorum pluribus  reperi , in  experimentis  nimirum  Nro  6.  7. 
10.  11.  12.  14.  15.  17.  13.  20.  21.  30.  32. 33.42.  nullam  viarum  aeri- 
ferarum repletionem  muco  obtinuisse,  tum  tanquam  generale  factum 
in  aqua  suffocatis  felibus  atque  cuniculis  considerare  possumus,  ,,  nun- 
quam scilicet  in  illis  reperiri  muco  atque  pituita  repletionem.  <c 
Ceterum  eadem  occasione  id  memoratu  satis  dignum  repertum  est, 
sub  nullis,  quas  in  his  experimentis  fuere,  circumstantiis,  aquam  de- 
scendere in  suffocatarum  felium  atque  cuniculorum  bronchia.  Pi- 
tuitas autem  et  muci  loco,  spumosa  quasdam  materia,  bifurcationes 
bronchiorum  prascipue  replens,  reperiebatur.  Haec  materia  ejusmodi 
erat,  ut  levitate  sua,  inspirato  in  bronchia  aeri  introitum  in  pulmo 

nes  haud  denegaret.  -N  - 

Cum  igitur  thesis  problematis  nostri,  in  qua  questio  fundata  est, 
nullo  modo  comprobata  sit;  cum  mucus  aqua  calida  evacuandus  nun- 
quam adsit;  cum  porro  ejus  materias  quas  in  bronchiis  reperta  est, 
evacuatio  ad  resuscitationem  necessaria  non  sit,  penetrante  scilicet  per 
eam  in  pulmones  aere,  cum  porro  haec  materia  in  bronchiorum  ul- 
teriores ramificationes , quorsum  non  patet  intromissae  aquae  aditus, 
intret,  et  cum  natura  spumosae  materiae  ea  sit,  ut  aqua  calida  coa- 
guletur, nec  in  aqua  solvatur,  nec  cum  illa  facile  evacuari  possit; 
horum  inquam  omnium  momentorum  ratione  habita,  experimentis 
quas  de  prima  quasstione  instituenda  fuissent,  potuissem  supersedere. 

Cum  tamen  aliquid  impedimenti  intromisso  in  bronchia  aeri  a 
spumosa  illa  materia  posset  contingere,  cum  igitur  ejus  evacuationem , 

quae  intromissa  aqua  calida  forsan  fieri  posset,  non  plane  irritam  esse 

# 

censerem  ; cum  porro  intromissio  aquae  calidae  in  bronchia  mox  ite- 
rum  evacuandae  alio  quoque  respectu  ad  resuscitationem  utilis  esse 
posset,  calefactione  nimirum  pulmonum,  interne  refrigeratorum , (cu- 
jus etiam  in  Dissertatione  sub  illustris  D.  D.  de  Ploucquet  praesi- 
dio defensa:  ,, Animadversiones  quaedam  in  statum  et  Therapiam 
„ submersorum  , mentio  fit;“)  ut  denique  problemati  proposito  ge- 
neratim  satisfacerem  ; et  haec  experimenta  cum  intromissione  aquae 
calidae  in  bronchia  decrevi'  instituere. 

§•  5- 

Ut  vero  haberem,  quo  summa  omnium  experimentorum  redi- 
ret, ut  quoque  comparatio  fieri  posset,  quinam  resuscitationis  appa- 
ratus optimus  esset,  primum  arbitratus  sum  circa  suffocationem  in 
aqua  et  resuscitationem  animalium  experimenta  instituenda  esse,  ia 


quibus  is  apparatus , cujus  utilitas  soluta  quaestione  aut  comproban- 
da aut  refutanda  esset,  non  adhibitus  est. 

Experimenta  generati m circa  resuscitationem  animalium  aqua  suf- 
focatorum instituta,  sine  immissione  aeris  calefacti  atque  aqua) 
calidae. 

%. 

Experimentum  VI. 

Cuniculus  adultus,  obesus  tres  antea  horas  pastus,  temperatura 
aeris  i6.°  R.  aquas  I2.°  in  aquam  demergebatur. 

Unam  post  minutam  ct  40.  secundas  vita?  expers  erat;  ex  aqua 
depromtus  pannis  calefactis,  siccatus  et  involutus  fricabatur.  Nunc 
folle  aerem  in  pulmones  intromittere  tentavi , tubulus  autem  follis  in 
oesophagum  intravit,  quod  ex  eo  apparuit,  ut  post  aliquot  follis  tra- 
ctus abdomen  valde  tumeret ; nihil  in  pulmones  descendebat  aeris 
thorax  enim  non  levabatur,  aer  immissus  non  exspirabatur,  cum  ma- 
nu thoracem  comprimerem.  Post  aliquod  tempus,  cum  eum  animali 
situm  dedissem  ut  caput  magis  resupinatum  esset,  inspirare  aerem  in 
pulmones  contigit.  Applicatis  circiter  20.  follis  tractibus,  quibus  sem- 
per  aer  in  pulmones  immissus  est,  cum  aeris  exspirationem  semper 
leni  compressione  thojacis  imitatus  essem,  leves  quadam  cernebantur 
musculorum  oris  pedumque  anteriorum  contractiones ; majori  nunc 
industria  et  frictiones  et  fomentationes  continuavi  ; sed  post  totam 
continui  laboris  horam  nullum  amplius  apparuit  redeuntis  vitae  simum. 
Cum  per  i§.  horas  experimentum  durasset,  dissectio  instituta  est.  Pri- 
mum abdominis  cavum  aperui  , visurus  an  multum  in  ventriculum 
aeris  degurgitaverit ; ventriculus  aere  distentus  erat,  versus  fundum 
caecum  ventriculi  paulum  aderat  graminis  non  digesti  versus  pylorum 

pabulum  in  homogeneum  pulposum  fluidum  retento  adhuc  viridi  co- 
lore transmutatum  erat.  Resecto  thorace  pulmones  magis  compressi 
erant,  quam  in  antecedentibus  experimentis.  Inprimis  vero  inferior 
pulmonum  pars  minus  aere  distenta  fuit,  Istius  rubra  superior.  Tra- 
chea uti  larynx  nihil  alieni  continebcnt,  praster  illam  materiam  spu- 
mosam in  bifurcatione  tracheae,  quae  quantitas  vix  ervum  magnitudi- 
ne adaequabat.  Temperatura  pulmonum  23.0  R.  regionis  epigastricae 
26.°  regionis  hypogastricae  35*° 

Experimentum  VII. 

Temperatura  aeris  n.°  aquae  9^.  R.  Cuniculus  senior,  qui  horas 
ante  sex  cibum  sumserat,  cum  per  unam  minutam  et  54  secundas  sub 
aqua  detentus  esset,  apparebat  mortuus.  Cum  cuniculus  in  antece- 
dente experimento  statim  post  suffocationem  ex  aqua  extractus  sit,  hic 
potius  per  minutam  unam  post  exspirationem  sub  aqua  detentus  est» 
Nunc  vero  pannis  calidis  siccatus,  involutus,  fricatus  est.  Oculi  jam 
plane  obscurati  erant ; frictione  atque  involutione  in  pannos  calefactos- 

i 

per  sex  minutas  renovatis,  aerem  atrnosphasricum  in  pulmones  immit- 
tere incepi.  Melius  quidem  haud  dubio  fuisset,  statim  post  extractio- 
nem ex  aqua  follem  applicare;  sed  cum  frictionem  et  calefactionem 
ad  resuscitandum  animal  non  minus  necessarias- esse  censuerim,  non 
potni  simul  involvere;,  et  fricare,  et  inspirare  aerem.  Per  sex  minu- 
tas et  post  circiter  30  follis  tractus  applicatos  nullum  apparuit  vita?  li- 
gnum; nunc  autem  leves  maxillai  inferioris  digitorumque  pedum  an- 
teriorum contractiones  conspiciebantur.  Post  plures  tractus  follis  de- 
nuo  in  pannos  calidos  animal  involutum  est,  palpebra  dextra  nunc 
recludi  videbatur,  mox  autem  rursus  delapsa  est,  oculus  sinister  clan- 

sus  manebat.  Vitae  tamen  ha;c  redeuntis  signa  sensim  sensimque  ite- 
rum evanuerunt,  et  animal  quanquam  iste  labor  adhuc  per  aliquod 

tempus  continuatus  sit , non  revixit.  Temperatura  pulmonum  23. 

* 

abdominis  £5.°  valuit. 

Experimentum  VIII. 

Cuniculus  pinguis,  junior,  qui  ante  suffocationem  per  horam  tran- 
quille in  conclavi  sederat,  et  horas  ante  12.  pastus  erat,  in  aquam  de- 
primebatur temperaturae  12,0  aeris  temperie  18.0  Postquam  per  uriara 
minutam  et  50.  secundas  submersus  erat,  exspirasse  videbatur,  atta- 
men post  10.  demum  minutas  in  aerem  inductus  est.  Ut  circumstan- 
tiae, in  quibus  resuscitatio  fieret  pares  sint  iis  in  ceteris  experimentis, 
pari  modo  primum  animal  siccatum  , fricatum  atque  pannis  calidis 
involutum  est.  Calefactio  autem  sola  resuscitationi  non  satisfecit;  ae- 
rem igitur  /nspirare  incepi.  In  pannos  denuo  calefactos  animal  in- 
volvi , ac  involutum  foculo  admovi,  ita  ut  calorem  haud  exiguum 
sentiret.  Cum  animal  paululum  aduri  videretur,  levem  putavi  ani- 
madvertere cutis  contractionem.  Denuo  nunc  aerem  inspiravi , sed  per 
6.  minutas  nnllum  amplius  vitas  signum  sequebatur.  Iterum  animal 
involutam  foculo  adpropinquavi  , et  quidem  pedibus  anterioribus; 
post  praeterlapsas  tres  secundas  sensibilem  pedum  contractionem  .ani- 
madvertere potui,  quas  sese  in  cutem  propagavit;  folle  denuo  aerem 
immisi;  inspiratio  atque  exspiratio  compressione  thoracis  productae, 

nullam  efficiebant  naturalem  inspirationem. 

\ 

Post  tractus  follis  circa  50.  veluti  mortuum  ut  antea  animal  ap- 
parebat, frictionem  denuo  institui,  et  calefactionem  pannis  calidis 
impositis;  contractio  nunc  cernebatur,  satis  perspicua  tarsi  et  meta- 

tarsi,  fomentatione  autem  continuata,  nullum  amplius  vitas  signum 
videbam.  Respirationem  adhuc  folle  incitare  studui.  Contractiones 
pedum  nunc  manifestiores  fiebant,  et  pedes  posteriores  non  minus 
contrahi  incipiebant ; contractiones  musculorum  magis  magisque 
centrum  petebant,  et  sensim  in  musculos  thoracis  transmigrabant; 
pedum  posteriorum  contractiones  semper  validiores  cernebantur. 
Spasmodicus  totius  corporis  tremor  retracto  capite  ab  affectis  colli 
musculis  qui  caput  retrahunt,  conspiciebatur.  Inspiratione  ope  follis 
continuata  denique  effectum  est , ut  levatio  thoracis  spontanea  intro 

/ 

duceretur.  Eodem  gradu  quo  spasmi  evanuerunt,  respiratio  melius 
successit,  quanquam  irregularis  adhuc  , et  fomentationes  et  instillatio 
drachmse  unius  spiritus  vini  pond.  spec.  944,  4.  sufficiebant  ad  animal 
restituendum.  Durante  experimento  inde  a momento  submersionis 
usque  ad  sanationem  elapsae  erant  horae  quadrantes  7* 

Experimentum  IX. 

Ad  hoc  experimentum  cuniculus  adhibebatur,  obesus,  i$.  ante 

1 • 

horas  pastus,  aeris  temperatura  15.0,  aquae  9.0  Tempus  quod  ad  suf- 
focandum animal  necessarium  erat,  minutam  unam  et  secundas  44. 
effecit;  intra  hoc  tempus  animal  plena  correptum  est  asphyxia,  hoc 
in  statu  per  4 adhuc  minutas  sub  aqua  detentum.  Jam  ex  aqua  emer- 
sum pannis  iterum  paratis  siecatum,  involutum  fricabatur.  Hoc  la- 
bore per  6 minutas  continuato,  nullum  cernebatur  vitae  redeuntis  in- 
dicium.  Aerem  nunc  inspirare  incepi ; cum  vero  haud  exigua  semper 

difficultas  esset,  tubulum  follis  glottidi  applicandi,  et  cum  reperirem 

/ 

aerem  interdum  per  oesophagum  in  ventriculum  intrare,  cum  porro 

tubulo 

tubulo  nimis  impresso  glottidem  ludere  timerem;  ut  haec  incommoda 
evitarem,  obturamentum  hunc  in  finem  confeci  linteum  , quod  fabam 
magnitudine  aequabat,  et  filo  alligatum  quod  extus  teneretur,  in  oeso- 
phagum depressi  ; Via  hoc  modo  quae  aeri  in  ventriculum  patuisset, 
clausa,  renovatis  postea  follis  tractibus  aer  nonnisi  per  glottidem  in 
pulmones  inspirari  potuit;  os  atque  nares  ante  inspirationem  aeris  lin- 
teis circumvolutis  claudebantur  ne  tubulus  inspirationi  inserviens  loco 
moveretur.  Applicatis  hoc  modo  per  16.  minutas  permultis  foliis 
tractibus  et  repetita  fomentatione  leves  conspexi  oris  convulsione®  , 
quae  continuata  inspiratione  aeris  augeri  coeperunt. 

Cum  inspirationem  aeris  per  20  minutas  continuo  perfecissem,, 
legitima  nunc  cernebatur  respiratio.  Animal  nunc  pannis  calidis  in- 
volutum in  patinam  deposui  calefactam,  et  obturamentum  ex  oeso- 
phago extraxi.  Cum  per  10  secundas  in  patina  depositum  fuisset  , 
universalis  tremor  artuum  animal  affecit  , qui  per  8 minutas  durabat, 
respiratione  vero  interea  non  valde  oppressa  , quanquam  irregulari  ac- 
celerata et,  uti  videbatur,  anxia;  post  tremoris  remissionem  per  con- 
tinuatas fomentationes  et  instillationem  spiritus  vini  , placida  atque 
profunda  successit  respiratio;  animal  semper  adhuc  in  calore  reten- 
tum, magis  magisque  alacrior  fiebat;  liberatum  igitur  pannis,  in  ter- 
ram deposui  et  pabulum  illi  suggessi,  quod  statim  non  spernebat,  at- 
tamen cibi  non  multum  surnsit,  relicta  coena  per  conclave  migrabat. 
Quod  experimentum  ab  initio  usque  ad  vitam  redditam  horam  unam 
et  dimidiam  duravit. 

Experimentum  X. 

Cuniculus  albus  macilentus,  semi  adultus,  pabulum  sumserat  ho- 

ras  ante  'ig*  Calore  aeris  n.°,  aqua  suffocabatur  calore  io.°;  per  mi- 
nutam unam  et  secundas  50.  resistere  tentabat,  nunc  autem  vitae  ex- 
pers jacebat  et  emergebatur,  cui  cum  fomentationem  ac  frictionem  ap- 
plicavissem, stati rn  aerem  atmosphaericum  inspiravj  ; ad  impediendum 
aerem  quo  minus  in  ventriculum  descenderet,  obturamento  linteo  in 

. . ( < 1 

oesophagum  demisso  iterum  usus  sum  , ut  in  omnibus  succedentibus 
experimentis.  Cum  per  ig.  minutas  laborassem,  duas  spiritus  vini 
Drachmas  in  ventriculum  instillavi,  follisque  tractus  postea  permultos 
adhuc  applicavi  , sed  sine  successu. 

Cum  animal  post  quadrantes  horse  3.  mortuum  videretur  , ape- 

* 

rui  et  thoracem  et  abdomen  ; ille  calorem  ostendebat  23. °,  hoc  24. °. 
Experimentum  XI. 

Cuniculus  junior,  macidus,  temperatura  aeris  17.0  in  aqua  sub- 
mergebatur 15.  , post  unam  minutam  et  44.  secundas  anima  effuge- 
rat ; brevi  ante  submersionem  multum  graminis  sumserat.  Cum  mor- 
tuus videretur,  15.  adhuc  minutas  sub  aqua  detentus  est;  nune  autem 
depromtus  siccabatur , et  uti  in  experimentis  antecedentibus  fomen- 
tatione et  frictione  tractabatur.  His  praemissis  aerem  atmosphaericum 
ipsi  inspiravi ; cum  autem  post  horam  continui  laboris  vita  non  re- 
diret, trunci  cava  dissecui,  et  temperaturam  pulmonum  23.0  abdo- 
minis 25.0  reperi. 

Experimentum  XII. 

Felis  semi  adulta  pinguis , quas  horam  ante  pane  ac  lacte  pasta 
erat,  temperatura  aeris  16.0,  aquae  13.°  in  hac  suffocabatur,  et  cum 
ne  minimum  quidem  vitae  signum  amplius  appareret,  post  10.  minu- 
tas emergebatur,  et  siccata  fricabatur.  Saepius  mutatis  calefactis  pan- 

nis , post  6.  minatas  agrem  atmosph:ericum  illi  inspirari.  Dum  tu- 
bulum follis  glottidi  applicarem,  animadvertebam  levem  thoracis  ex- 
tensionem, cui  exspiratio  paululum  profundior  succedebat,  simul  ap- 
parebant rarae  musculorum  contractiones.  Post  quartum  follis  tra- 
ctum quibus  singulis  thorax  attollebatur,  apparuit  bulliens  exspiratio; 
animal  nane  denuo  in  pannos  involvi  calefactos,  follisque  tractus  per 
20.  minutas  caute  continuavi  ; sed  ne  minimum  amplius  sese  vitaj 
signum  ostendebat , abdomen  omnino  non  tumebat.  Destitutus  igi- 
tur resuscitationis  spe,  arteriam  asperam  et  thoracem  dissecui  ; arte- 
riae asperae  eadem  uti  in  ceteris  experimentis  facies  erat  pulmones 
magis  quam  hucusque  sanguine  referti  turgebant;  arteriae  asperae  in 
bifurcatione  materia  spumosa  saepius  memorata  inhaerebat;  dimidia 
vero  pars  sinistri  pulmonum  lobi  maculis  cooperta  erat,  fuscis,  hoc 
loco  durior  erat  pulmonum  parenchyma,  in  quo  nonnulli  lapilli  oc- 
currebant, magnitudine  sabuli  granulorum , sub  cultro  strepentes.  Ven- 
triculus vacuus  erat  aere  , sed  major  pars  panis  reperiebatur  nondum 
digesti,  lactis  fere  nihil  amplius  aderat.  Temperatura  pulmonum  23.* 
abdominis  25. 0 R. 

* 

Experimentum  XIII. 

Felis  adulta  macra,  qnae  horas  ante  9.  panem  sumserat,  tempe- 
ratura aeris  14. °,  aquas  io.°  submersione  suffocabatur,  et  jam  exani- 
mis per  6.  adhuc  minutas  sub  aqua  detenta  depromebatur.  Solito 
modo  tractatas,  aerem  atmosphaericum  inspiravi.  Vix  decem  follis  tra- 
ctus applicati  erant , cum  leves  musculorum  oris  pedumque  contra- 
ctiones cernerentur;  Inspiratione  aeris  in  pulmones  animalis  calefacti 
pannis  involuti,  contihuata  , post  12.  follis  tractus  oculus  sinister 

eludebatur,  mox  etiam  dexter  et  fere  simul  respiratio  coepit,  cum 
jam  ante  extensio  pectoris  et  exspiratio  apparuissent.  Folle  remoto 
fomentationem  continuabam  , et  spiritus  vini  Drachmas  duas  porrige- 
bam. Elapsis  aliquot  minutis  evadere  animal  tentabat,  et  in  terram 

/ 

depositum  circumibat,  experimento  inde  ab  momento  submersionis 
•usque  ad  restitutionem  tribus  horas  quadrantibus  peracto. 

§.  6. 

Horum  octo  experimentorum  , in  quorum  eventum  sequentia  ex- 
perimenta cum  aqua  calida  , aere  refrigerato  atque  calefacto  reducen- 
da sunt,  si  comparationem  facimus  has  reperimus  circumstantias , hunc 
eventum  in  genere. 

Experimenta  facta  sunt  in  6 cuniculis  , 2 felibus  aere  atmospha> 
rico  ab  ii.  grad.  usque  ad  i8-  temperato,  aquae  temperatura  a 9 — 1£. 
grad.;  cum  animalibus  quae  vix  antea,  et  cum  aliis,  quae  usque  ad 
Ig.  horas,  cibum  non  sumserant  5 in  aetate  teneris  et  provectis , in  obesis 
et  macidis  , in  iis  quae  statim  post  mortis  apparentia  phaenomena  ad 
resuscitationis  experimenta  adhibita  sunt , in  aqua  non  longius  quam 
ad  suffocationem  degentibus,  in  aliis  quae  usque  ad  quadrantem  ho- 
rae post  mortem  in  aqua  demersa  erant.  Generaliter  in  vitam  revo- 
care contigit,  tres;  hoc  in  eventu  id  memoratu  dignum,  quoad  cir- 
cumstantias in  quibus  experimenta  facta  sunt,  erat 5 aetate  nimirum 
provectus  cuniculus  et  tener  adhuc  reviviscebat ; pariter  et  brevi  an- 
tea et  multo  tempore  ante  pastus  in  vitam  revocabatur  ; porro  resu- 
seitatus  qui  per  6 minutas  post  mortem  in  aqua  degerat,  et  qui  sfa- 
tim(  post  mortis  phaenomena  ex  aqua  depromtus  erat.  E 6 cuniculis 
duo  tantum  revocati  , e duabus  felibus  una.  Non  exiguam  igitur  re- 

perimus  in  resuscitationis  eventu  in  diversis  quoad  genus  animalibus 
diversitatem. 

Exiguam  differentiam  Vero  habet  eventus  pro  diversitate  circum- 
stantiarum in  quibus  experimenta  instituta  sunt.  Non  multum  dif- 
ferre eventus  videtur,  quasnam  sit  animalium  aetas , quodnam  tempus 
cibi  ante  sumti , quodnam  sit  temporis  spatium  quod  sub  aqua  de- 
gebant ; sed  haec  ultima  circumstantia  ad  certum  solum  gradum  valet, 
cum  a duobus  cuniculis  quorum  alter  io,  alter  15  minutas  sub  aqua 
degebant , nullus  in  vitam  potuerit  revocari , cum  a duabus  felibus 
etiam  ea  quae  mortua  est,  10  minutas  in  aqua  jacuerit.  Pariter  for- 
tuitum forsan  non  est  , inter  cuniculos  , duos  aetate  provectiores  le- 
tum evitare  non  "potuisse. 

Summa  igitur  eventus  in  hisce  experimentis  in  eo  posita  est,  ut 
ab  8-  animalibus  3.  contigerit  revocare  in  vitam* 

5-7- 

Quod  attinet  ad  experimenta  cum  intromissa  in  bronchia  aqua 
calida  , ad  evacuandam  pituitam  instituenda  , supra  jam  §.  4.  rationes 
exposui  , quibus  forsan  his  experimentis  supersedere  potuissem,  alte- 
ra vero  ex  parte  eas  attuli  rationes,  quibus  ad  instituenda  haec  expe- 
rimenta adductus  sum. 

Experimentum  XIV. 

Cuniculus  junior  temperatura  aeris  aquas  ii.°  per  unam 

-minutam  et  24.  secundas  sub  aqua  detentus  mortuus  apparuit.  Ani- 
mal rnacium  erat  et  horas  ante  septem  pastum  5 statim  ex  aqua  de- 
promtum  siccavi,  et  tubuli  ope  aquam  temp.  20. 0 in  glottidem  in- 
stillare tentavi , quod  prospere  succedebat.  Aquam  immissam  per  unans 


minutam,  situ  erecto  animalis,  in  arteria  aspera  retinui,  leniterque 
quassavi.  Nunc  autem  aqua  evacuata  nihil  spumae  secum  ferente,  fo- 
mentationem institui.  Omnia  autem  resuscitationis  experimenta  per 
20.  minutas  continuata,  nec  ullum  vitae  vestigium  referre  pollebant. 
Cum  jam  horae  elapsas  essent,  thoracem  abdomenque  dissecui.  Con- 
tenta illius  calorem  ostendebant  22.0,  hujus  26.0  Pulmones  et  arteria 
aspera  eadem  erant,  quae  in  prioribus  experimentis;  arteriae  asperae 
non  mirius  quam  antea  spumae  aliquid  adhaerebat.  Ventriculi  autem 
cordis  flaccidi  sanguinem  continebant  coagulatum  nigrum.  Ventricu- 
lo aliquid  pabuli  digesti  inerat. 

Experimentum  XV. 

Cuniculus  senior  temperatura  aeris  17.0  in  aqua  1 3^:-°  submerge- 
batur, postquam  brevi  ante  pabulum  sumserat.  Jam  inanimis  per  2. 
adhuc  minutas  sub  aqua  detentus,  omnis  idem  resuscitationis  modus 
in  illo  instituebatur  qui  in  prioribus.  Aquae  immissae  drachmae  3 post 
2.  minutas  iterum  evacuatae  vix  ullas  spumae  vesiculas  ostendebant. 
Applicato  folle  per  horam  tubulum  ejus  ex  glottide  removebam,  ut 
spiritus  vini  drachm.  2.  in  ventriculum  instillarem,  quo  facto  denuo 
aerem  atmosphaericum  in  pulmones  ejus  spiravi ; animal  autem  per 
totum  experimentum  nullum  vitae  signum  dedit.  Calor  pulmonum 
22.°  valebat,  abdominis  26.°  Pulmones  aere  distenti  erant. 

Experimentum  XVI. 

Cuniculus  adultus  temperatura  aeris  12.0,  aquae  9.°per  i-|  minutas 
sub  aqua  detentus  exanimis  post  illi  innatavit.  Pinguis  erat  et  brevi 
ante  pastus,  siccato  aquae  calidas  drachmas  2.  in  arteriam  asperam  in- 
stillavi j quas  post  2.  minutas  ex  illa  removi.  Aerem  atmosphaericum 


nunc  in  pulmones  ingessi  , sed  per  quadrantem  horae  sine  successu 
post  20.  minutas  demum  apparuere  leves  oris  pedumque  contractiones. 
Redeuntis  vitas  signa  sensim  fortiores  fiebant,  et  post  elapsas  40.  mi- 
nutas animal  eo  restitutum  erat,  ut  remoto  folle  spiritus  vini  drach- 
mis 2,  et  fomentatione  elapsis  horis  restitutum  esset. 

Experimentum  XVII. 

Cuniculus  senior  temperatura  aeris  16.0  aqua?  9.0,  tres  horas  ante 
submersionem  gramine  pastus  erat.  Jam  suffocatum  3.  adhuc  minutas 

in  aqua  retinui,  Aquae  calidae  in  arteriam  asperam  instillatae  drachmae 

3.  post  2.  minutas  remotas  sunt,  sed  et  hic  nihil  spumae  apparuit. 
Frictio,  immissio  aeris  in  pulmones  per  40.  minutas  continuatae  nihil 
profuerunt.  Thoracem  abdomenque  dissecui  , ubi  eadem  uti  supra 
apparuerunt.  Temperatura  pulmonum  22. 0 abdominis  2 6.° 

Experimentum  XVIII. 

Cuniculum  aetate  minorem  , duas  ante  horas  gramine  pastum, 

pinguem  submersione  suffocavi,  in  aqua  ad  1 o.°  temperata.  Cum  vi- 
tae signum  non  amplius  daret,  post  15.  minutas  depromtus  pannis  ca- 
lefactis involvebatur.  Nunc  illi  aqua?  30°  drachmas  2.  in  tracheam  im- 
misi, et  post  remoram  2 minutarum  et  levem  conquassationem  thora- 
cis illam  removi,  aerem  vero  I4.°ipsi  inspiravi.  Jam  hoc  per  — lio- 

1 ... 

ram  continuaveram,  attamen  ne  minimum  quidem  vitae  redeuntis  ve- 
stigium cernebatur.  Spiritus  vini  drachmas  2.  nunc  in  ventriculum 
instillavi,  et  denuo  aerem  in  pulmones  ingessi,  sed  haud  meliore  suc- 
cessu,- qua  de  causa  post  praeteritam  laboris  continui  horam  animal 
dissecui.  Thoracis  contenta  eadem  conditione  qua  in  prioribus  expe- 

rimentis  erant,  ceterum  ventriculus  cordis  sinister  sanguine  fere  desti- 
tutus erat,  dexter  atro  cruore  repletus. 

Experimentum  XIX. 

Cuniculus  junior,  qui  horas  ante  7.  cibum  sumserat,  temperatu- 
ra  aeris  1 7. 0 aquas  I5.°per4.  minutas  sub  aqua  detentus  est.  Emersum 
ex  aqua  solito  modo  tractavi , immissam  in  arteriam  asperam  aquam 
30.0  post  2.  minutas  removi,  nihil  autem  spumae  apparuit.  Inspira- 
tionem aeris  atmosphaerici  incepi  , et  post  circiter  20.  tractus  vitae  si- 
gnum quanquam  pusillum  animadvertere  potui.  Fomentatione  con- 
tinuata contractiones  musculorum  oris  cernebantur,  nec  minus  mus- 
culorum pedum  inprimis  anteriorum  ; iterum  inspirationem  aeris  ten- 
tavi , quo  facto  oculus  dexter  se  recludebat,  mox  etiam  extensione 
pectoris  spontanea  subsecuta,  respiratio  tandem  restituebatur.  Nunc 
spiritus  vini  scrupulos  4.  in  ventriculum  instillavi  , et  fomentatione 
per  horae  quadrantem  adhibita,  animal  pannis  circumvolutum  evadere 
studuit,  hisque  remotis  circum  meabat.  Inter  suffocationem  huc  usquq 
horae  duae  elapsae  erant. 

Experimentum  XX. 

Felis  semi  adulta,  horam  ante  pasta,  pinguis,  temperatura  aeris 
I2.°  aquae  io.°  submersa  est.  Jam  post  duas  minutas  animal  vitae  ex- 
pers jacebat,  tamen  adhuc  per  3.  minutas  sub  aqua  detenta  est.  Nunc 
autem  depromta  siccabatur  pannis  calefactis  , jam  vero  aquae  30.0 
drachmas  2.  in  arteriam  asperam  immisi.  Felis  post  aquae  evacuatio- 
nem , in  qua  rursus  fere  nihil  spumae  cernebatur , inspiratione  aeris 
in  pulmones  tractata  est,  sed  quamvis  experimenta  eodem  modo  quo 
antecedentia  fere  per  totam  horam  continuata  sint,  tamen  frustranea 

erant. 

erant.  Thoracem  igitur  aperui,  pulmones  aere  extenti,  et  rubicundo 
colore  conspiciebantur  , et  temperaturam  22. 0 ostendebant ; arteria 
aspera  fere  nihil  spumas  continebat,  abdominis  temperatura  erat  25*° 

Experimentum 'XXI. 

Felis  adulta,  macra,  cui  brevi  ante  carnem  porrexi  submergeba- 
tur,  aqua  ii.°  temperata,  aere  15.0.  Cum  vitas  expers  esset,  statim 
siccabatur  et  pannis  calefactis  circumvoluta  fricabatur y nunc  illius  ar- 
teriae asperas  aquam  32. 0 instillavi  , et  post  duas  minutas  iterum  ef- 
fudi; postquam  per  hoc  tempus  animal  leniter  quassaveram;  paulu- 
lum tantum  spumae  aquae  innatavit.  Reliquis  resuscitationis  modus 
per  3 horae  quadrantes  sine  successu  manebat.  Post  plus  temporis 
quam  horas  unius,  sectionem  institui , per  quam  eandem  conditionem 
et  calorem  ut  in  antecedente  experimento  reperi. 

' §•  8- 

Iisdem  quantum  fieri  potuit  circumstantiis,  ut  in  antecedentibus 
haec  instituta  sunt  experimenta.  Adhibui  enim  animal  state  tenerum 
et  provectum,  et  brevi  et  multo  ante  pastum,  et  statim  et  post  15. 
minutas  ex  aqua  depromtum,  temperaturam  a£ris  a IO  — 17.0  , aquae 

a 9 — I5*°* 

Haec  experimenta,  si  cum  prioribus  resuscitationis  experimen- 
tis comparamus , hanc  invenimus  differentiam.  Ab  octo  animalibus 
duo  tantum  resuscitata,  a duabus  felibus  mortem  nulla  evasit,  e qui- 
bus supra  una  servata  erat,  ceterum  id  haec  experimenta  cum  prio- 
ribus commune  habebant,  ut  a duobus  animalibus  quae  revixerint  al- 
terum tenerum  state , alterum  provectum  esset , alterum  statim  ex 

aqua  resumtum  , alterum  post  3.  minutas.  A duobus  quae  a 10.  us- 
que ad  15.  minutas  in  aqua  degerant,  nullum  pariter  revixit. 

Summa  horum  experimentorum  haec  est,  ut  ab  octo  animalibus 
duo  tantum  vitam  recuperarent;  in  prioribus  3.  A 100.  igitur  sub- 
mersis animalibus  sine  intromissa  aqua  calida  mortem  evaderent  37  , 
cum  intromissa  aqua  calida  modo  25.,  differentia  igitur  est  12.  Ma- 
joris adhuc  momenti  differentia  haec  censenda  est,  si  consideramus, 
hsc  experimenta  post  antecedentia  facta  esse,  ideoque  me  majorem 
in  his  experimentis  dexteritatem  acquisivisse;  et  si  in  prioribus  expe- 
rimentis major  mortuorum  pars  deficienti  dexteritati  tribuenda  est, 
in  his  major,  minus  faventi  intromissa;  aquae  calidae  in  bronchia  effectui. 


GAPUT  U 

§•  9- 

Resolutio  quaestionis,  „annon  calefactus  immissus  in  pulmo- 
nes aer  atmosphaericus  ad  resuscitandos  aqua  suffocatos  melior 

v 

5eeunda  Thesis,  in  qua  altera  problematis  et  quaestionis  pars  tan- 
quam  fundamento  nititur,  haec  erat.  Resuscitationi  aqua  suffocatorum 
obstat  interna  pulmonum  refrigeratio. 

Quanquam  minime  dubitarem  , contingere  generatim  in  suffocatis 
hoc  refrigerium  , incertus  tamen  haesr,  an  in  iis  ipsis  animalibus  qui- 
buscum  experimenta  fiebant,  an  semper;  annon  nunquam,  et  quam- 
tum,  et  in  quibus  demum”  fiat  circumstantiis. 

§•  IO- 

Experimentis  igitur  probandum  erat,  subito  aperto  ‘thorace  sub- 


frigido 

mersorum  animalium  : quanta  sit  pulmonum  temperatura  in  aqua  suf- 
focatis cuniculis  atque  felibus.  Ut  vero  normam  habeam  , qua  cum 
eventus  in  submersis  comparari  possit  ; primum  experimenta  in  re- 
.sectione  thoracis  et  inquisitione  pulmonum  in  animalibus  viventibus 
haec  instituta  sunt. 

4 

( ’ 

Experimentum  XXII. 

Felis  junior,  quae  diu  nihil  sumserat,  temperatura  aeris  io.®  ta- 
bula alligata  dissecabatur,  et  quidem  primum  thoracis  cavum.  Ther- 
mometrum  pulmonibus  admotum  calorem  indicavit  27.0.  Abdomi- 
ne resecto  calor  regionis  epigastricae  erat  26°,  in  regione  hypogatri- 
ca  25.0.  Inter  pedes  posteriores  abdomini  impositum  ascendebat  ther- 
mometrum  ad  20. °. 

i r . ..  v , . r 

Experimentum  XXIII. 

Felis  senior,  cui  brevi  ante  carnem  porrexeram,  temperatura  con- 
clavis 14.0  eodem  modo  dissecta,  ostendebat  temperaturam  thoracis 
29.0,  regionis  epigastricae  30,  regionis  hypogastricae  internae  28,,  regio- 
nis  hypogastricae  externae  26.  * 

Experimentum  XXIV. 

Cuniculus  tenerae  statis  12.  horas  ante  pastus  thoracis  calorem 
ostendebat  29.0  regionis  epigastricae  28.  regionis  hypogastricae  internae 
27,  externas  24.  Aeris  atmosphaerici  temp.  12.0. 

Experimentum  XXV. 

Cuniculo  adulto  brevi  ante  pasto  thoracem  dissecui ; immissarii 
in  pulmones  thermometrum  in  30.0  ascendebat;  in  regione  epigastri- 
ca 30.0  calor  erat,  in  regione  hypogastrica  interna  29.  in  externa  24°; 
Aer  conclavis  i6.°-hR.  adaequabat. 

• • ' §•  II. 

Temperatura  pulmonum  in  felibus  fuit  inter  27 — 29. 0 in  feli  ju- 
niore minor  erat  quam  in  seniore.  In  cuniculo  juniore  duos  gradus 
excedebat  calorem  felis  j unioris  j in  cuniculo  et  feli  seniore  par  erat. 
Temperatura  abdominis  in  regione  epigastrica  valuit  apud  feles  a 26. 
— 30. °,  temperatura  externi  corporis  a 20 — 26.0.  Praeterea  tempera- 
turae aeris  in  apertis  felibus  et  juniore  et  mdjore  non  differebat  nisi 
quatuor  gradibus.  Temperatura  externi  corporis  cuniculorum  24. 0 ; 

quatuor  gradibus  igitur  altior  erat  quam  in  juniore  feli , duobus  mi- 

..  - .>  • 

nor  quam  in  seniore. 

§•  i*. 

Nunc  demum  temperaturam  pulmonum  eruere  studui  in  anima- 
libus submersione  suffocatis , experimentis  , quas  partim  singulatirn 
hunc  in  finem  partim  ut  occasio  tulit,  instituta  sunt. 

Experimentum  XXVI. 

Cuniculus  senior,  in  aqua  submergebatur,  inanimi  statim  tho- 
rax dissecabatur.  Calor  pulmonum  erat  25.0,  in  regione  epigastrica 

fi  . ■ *■ 

27.0  in  hypogatrica  26.0,  aquas  ad  submersionem  adhibita?  ii.°  aeris 
atmosphsrici  I2§.°. 

Experimentum  XXVII. 

* — 

In  cnniculo  juniore  diu  ante  pasto  et  submersione  in  aqua  12.0 

suffocato,  calor  pulmonum  24.0,  regionis  epigastric-e  26.0,  tempera- 
tura conclavis  14.0  erat. 

_ . - , ..  1» 

Experimentum  XXVIII. 

i • 1 j • 

Felis  adulta  quae  brevi  ante  carne  vescebatur,  in  aqua  submersa 
obiit.  Resecta  post  2.  minutas  .thoracis  contenta  refrigerata  erant  ad 
24.°,  abdominis  calor,  ad  26.°.  Calor  aeris  n.°,  aqua  10.  fuit. 

Experimentum  XXIX. 

Felis  junior  diu  ante  lacte  pasta  submersione  intra  2.  minutas  et  6. 
secundas  defuncta  est.  Thorax  dissectus  calorem  tantum  Jiabuit  23. 0 , 
abdomen  in  regione  epigastrica  24.0,  in  regione  hypogastrica  23%°. 

His  experimentis  adnumerari  possunt  quoad  refrigerationem  pulmo- 
num 111  submersis  experimenta  Nro.  I.  II.  III.  IV*  VII.  VIII.  X.  XI. 
XII.  XIV.  XV.  XVII.  XVIII.  XX.  et  XXI. 


§•  '3-  , 

Ex  his  experimentis  eum  in  finem  institutis,  ut  comperfrem  , an  sub- 
mersione in  aqua  refrigeratio  pulmonum  efficiatur,  cernitur,  calorem  tho- 
racis in  animalibus  aqua  submersis  semper  quosdam  gradus  minorem  es- 
se, quam  in  animalibus  vivisectis.  Temperatura  thoracis  seniorum  ani- 
malium paulo  ante  pastorum  unum  gradum  plus  valuit  quam  juniorum 
et  sirnui  multum  temporis  ante  pastorum.  I11  iis  quas  statim  post  suffo- 
cationem ex  aqua  depromfa  dissecta  sunt,  temperies  erat:  in  cuniculis 
25-°  in  felibus  20.0  et  24.0,  in  iis,  quae  multo  ante  dissectionem  in  aqua 
jacuerunt  et  quibuscum  experimenta  cum  aere  atmospha:rico  a 9 — ig.Q 
temperato  instituta  sunt,  si  universim  aestimes  , 23.  grad. 

Omnibus  igitur  his  experimentis  thesin  , quae  refrigerationem  pulmo- 
num in  animalibus  submersione  suffocatis  statuit,  probatam  videmus. 

§•  14. 

Quoad  quaestionem  hac  in  thesi  fundatam  : num  per  aerem  atmo- 
sphaericum  calefactum,  in  vias  aeriferas  immissum,  resuscitatio  aqua 
suffocatorum  adjuvetur,  experimenta  nunc  instituti.  Ut  autem  compa- 
rationis punctum  haberem,  ad  quod  effectus  immissionis  aeris  calefacti 
reduci  possit,  et  quo  manifeste  ostenderetur  , an  resuscitatio  aqua  suffo- 
catorum aere  calefacto  immisso  adjuvetur,  nec  ne  1 experimenta  institui 
primum  aere  refrigerato. 

Experimentum  XXX. 

Cuniculus  senior,  crassus  brevi  ante  pastus,  temperatura  aeris  10^ 
aqu<e  9-j0  submergebatur.  Statim  post  suffocatioirerri  ex  aqua  suimus* 


plane  eodem  modo  ut  in  prioribus  experimentis  tractatus  est;  nisi 
quod  loco  aeris  temperaturae  io  ad  T{j.°  aer  inspiraretur  temperaturae 
2.°  ad  3^.°  Ad  aerem  refrigerandum  usus  sum  solutione  salis  ammo- 
niaci  et  nitri  depurati  in  aqua  fontana  in  vase  cujus  descriptionem 
vide  §.  20.  Aer  hoc  in  experimento  inspiratus,  in  pulmones  intravit; 
licet  autem  experimentum  per  horam  continuatum  esset,  tamen  vita 
non  rediit.  Thermometrum  thorace  dissecto  in  pulmones  immissum 
temperaturam  indicabat  20.0,  in  abdomine  25.0  Spuma  in  arteria  as- 
pera inventa  semper  fere  eadem  tam  qualitate  tam  quantitate  fuit. 

Experimentum  XXXI. 

Cuniculus  adultus  macilentus,  qui  horas  ante  duas,  pabulum  sum- 
serat,  temperatura  aeris  n.° aquae  9. 0 submersus , post  minutam  unam 
et  50  secund.  vitae  signa  non  amplius  ostendebat;  statirn  depromto  et 
fomentato  aer  eodem  quo  antea  modo  refrigeratus  primum  2~.°  postea 
paulo  plus  quam  3.0  per  14.  minutas  in  pulmones  transportabatur.  Jam 
post  10.  minutas  respiratio  restitui  videbatur,  quod  etiam  post  20.  mi- 
nutas evenit,  ita  ut  frictione,  fomentatione,  et  inspiratione  aeris  con- 
tinuata  intra  horae  1 . et  6.  minutarum  spatium  animal  sit  restitutum. 

Experimentum  XXXII. 

Cuniculus  aetate  minor  4.  ante  horas  pastus,  temp.  aeris  15.0  m 
aqua  12. 0 submergebatur ; cum  vitae  vestigia  evanuissent,  4 adhuc  mi- 
nutas sub  aqua  detentus  ..emergebatur , et  frictione  et  fomentatione  per 
aliquot  minutas  applicatis,  eodem  modo  quo  ante,  aerem  ad  3. c re- 
frigeratum follis  ope  in  pulmones  ingressi;  post  8-  minutas  aer  tempe- 
raturam acceperat  3-§.°,  tali  modo  inspiratio  aeris  per  36  minutas  con- 
tinuata est;  vita  autem  non  rediit.  Cadaver  dissecui,  in  quo  idem 
sese  oculis  repraesentavit  aspectus  , uti  fere  in  omnibus  experimentis 
hactenus  institutis,  pulmones  nimirum  rubicundi  agre  turgebant,  ii 
arteria  aspera  tamen  fere  nullum  materiae  spumosae  vestigium  apparuit. 
Pulmones  refrigerati  erant  in  21.0,  regio  epigastrica  2 6.°,  regio  hypo- 
gastrica in  totidem. 

Experimentum  XXXIII. 

Cuniculus  aetate  tener,  brevi  ante  gramine  pastus  temp.  aeris  12  * 
aquae  1 1 .°suffocatns  est,  jnortuus  per  4.  minutas  sub  aqua  retinebatur. 
Depromtum  solito  modo  tractabam  s aer  ingestus  initio  refrigeratus  erat 
in  i\.°  post  6 minut.  in  3^.°,  post  7.  minut.  leves  apparuere  musculo- 
rum oris  contractiones;  inspiratione  autem  aeris  per  \ horam  continua- 
ta vita  non  rediit.  Thorax  post  horam  dissecabatur,  pulmones  sani 
sufficientem  aeris  quantitatem  continentes,  calorem  habebant  tantum 
2\\.°  Abdomen  25.0  Aliquid  in  arteria  aspera  materiae  inerat  spumosze. 

Experimentum  XXXIV. 

Cuniculus  aetate  major,  crassus,  horas  ante  12.  pastus,  Temp. aeris 
I2.°  aquae  1 1 .° suffocatus  est.  Depromtus  siccabatur,  post  involutionem 
in  pannos  calefactos  follis  tubulum  glottidi  applicavi;  aerem  ad  3^.° 
refrigeratum  pulmonibus  immisi.  Irritus  plane  per  3.  horae  quadrantes 
labor.  Dissectus  thorax  temperaturam  ostendebat,  2oi.°,  abdomen  25.0. 

Experimentum  XXXV. 

Cuniculus  aetate  tener,  horam  ante  pastus , agris  Temp.  1 7.°aqus  13.0, 
post  unam  minut.  submersus  inanimis  per  ft.  minutas  in  aqua  retentus 
est.  Aer  inspirabatur  Post  48.  minutas  nullum  redeuntis  vitae  lig- 

num. In  dissecto,  pulmones  ad  20.0  temperati  erant,  regio  epigastrica 
et  hypogastrica  ad  25.0. 

Experimentum  XXXVI. 

Feli  seniori  quae  brevi  antea  carnem  voraverat,  suffocatas,  siccatae 
post  6 minutas  aer  Temp.  3-.° inspirabatur.  Complures  follis  tractus 
spontanea  sequebatur  pectoris  levatio,  musculorum  oris  contractiones. 
Ingestis  in  ventriculum  spiritus  vini  calefacti  drachmis  2 animal  hora 
prasterlapsa  sanabatur. 

Experimentum  XXXVII. 

Felis  semi  adulta  horis  ante  6.  lacte  pasta  aeris  Temp.  18. 0 aquas  12. 0 
suffocata.  Nec  fomentatio,  nec  agris  inspiratio  in  3. 0 refrigerati  per  50. 
minutas  continuatas  animal  in  vitam  reduxerunt.  Pulmones  ad  2o.m 
refrigerati 9 abdomen  25.0  ostendebat. 


et 

§•  T5* 

In  omnibus  his  experimentis  quantum  fien  potuit,  eaedem  circum- 
stantiae, eademque  ratio  tenebantur.  Ex  numero  resuscitatorum  id  eve- 
nit, ut  ex  octo  animalibus  duo  resuscitarentur.  Ex  jam  factis  igitur 
resuscitationis  experimentis  ea  cernitur  differentia,  quod  numerus  ani- 
malium resuscitatorum  uno  minor  sit,  immisso  aere  refr:gerato , quam 
aere  graduum  decem  ad  octodecim. 

§•  ifi- 

Quod  effectum  attinet  applicationis  aeris  atmosphasrici  medii  calo- 
ris, hic  jam  absolutus  est  experimentis  generatim  in  resuscitationem 
suffocatorum  aqua  institutis  Nro  VI.  VII.  VIII.  IX.  X.  XI.  Xil.  XIII. 

iSumma  horum  experimentorum  erat,  ut  ab  octo  animalibus  vitam 
retinuerint  tres. 

/ x §•  U- 

Progrediebar  nunc  ad  sequentia  experimenta  aere  calefacto,  pari- 
bus circumstantiis  paribusque  ceteris  resuscitandi  adminiculis , instituta. 
l Experimentum  XXXVIII. 

Cuniculus  adultus,  crassus,  brevi  ante  pastus,  Temp.  io.0  aquas  g.° 
submergebatur;  cum  adhuc  per  4.  minutas  post  mortis  phaenomena  sub 
aqua  commoratus  sit,  depromebatur,  et  in  pannos  calefactos  involve- 

* 1 

batur.  Post  6.  minutas  follem  cum  eo  apparatu  ad  calefaciendum  ae- 
rem conjunxi,  cujus  descriptio  §.  20.  exstat.  Aerem  nunc  inspirare  in- 
cepi, qui  primum  16.0 habuit , peractis  vero  compluribus  follis  tractibus 
thermometrum  follis  tubulo  admotum  calorem  aeris  30.  ostendebat. 
In  hac  temperatura  aerem  retinebam,  et  inspirationem  aeris  continua- 
bam. Cu  m autem  inspiratio  aeris  fere  per  totam  horam  sine  successu 
durasset,  cadaver  dissecui,  et  quod  memoratu  dignum  putavi , pulmo- 
nes ad  24.0  calefactos  reperi , qui  calor  in  nullo  priorum  experimento- 
rum cernebatur.  Abdominis  calor  in  regione  epigastrica  26. 0 in  hypo- 
gastrica 25.0  Vasa  pulmonum  et  minima  sanguine  turgebant,  arteriae 
asperae  spumae  aliquid  inerat. 


Ex'pe- 

Experimentum  XXXIX. 

Cuniculus  semi  adultus,  macer  Temp.  aeris  15.°  aquae  13.  manibus 
submergebatur;  per  g.  jam  minutas  inanimis  aquae  innatavit,  cum  illum 
depromerem  et  solito  modo  tractarem;  inspirationem  aeris  nunc  institui, 
primum  ad  ig%  post  4.  minutas  ad  320  calefacti.  Post  7.  minut.  con- 
tractio musculorum  oris  levissima  apparebat,  sed  quanquam  inspiratio 
aeris  in  eodem  gradu  detenti,  continuata  sit,  plura  tamen  vitae  vestigia 
non  cernebantur,  Jam  50.  minutae  praeterierant,  cum  cadaver  dissecue- 
rim , in  thorace  et  abdomine  Temp.  eadem  erat  antecedentis  experi- 
menti. Pulmones  laete  rubicundi,  sanguine  et  aere  repleti  eraut,  cor- 
dis ventriculus  sinister  fere  sanguine  destitutus  , dexter  in  dimidium 
cruore  laeti  coloris  repletus  erat. 

Experimentum  XL. 

Cuniculus  junior,  brevi  ante  pastus,  macilentus  aeris  Temper.  1&® 
aquae  13.  submersus,  suffocatus  est.  Postquam  jam  vitae  expers  per  4. 
adhuc  minutas  in  aqua  retentus  erat,  emergebatur,  et  siccatione  et  in- 
volutione in  pannos  calefactos  peractis,  follem  iterum  applicavi,  aer 
inspiratus  primum  28.°  aequabat,  post  4.  minutas  34.0  quo  calore  aerem 
conservabam.  Inspirationem  per  octo  minutas  rite  peractam  sequeba- 
tur extensio  pectoris  spontanea,  simul  cum  contractionibus  musculorum 
oris.  Continuata  inspiratione  vitae  signa  semper  frequentiora  fiebant, 
ita  ut  post  quadrantem  horae  respiratio  restitui  inciperet.  Folli  remoto 
spiritus  vini  calefacti  drachmas  2.  in  ventriculum  instillavi,  cujus,  et 
fomentationum  ope  animal  restitutum  post  47.  minutas  a submersionis 
«nomento. 

Experimentum  XLI. 

In  cuniculo  semi  adulto,  pingui,  Temp.  aeris  i6.°in  aqual4.°sub- 
merso,  et  post  suffocationem  per  6 minutas  sub  aqua  retento, praemisso 
reliquo  resuscitationis  modo  aerem  23.°  in  pulmones  inspiravi.  Aer  post 
aliquot  minutas  calorem  34.0  paulo  excedebat.  Sensim  sensimque  phae- 
nomena apparebant  vitae  redeuntis,  denique  et  respiratio  restituebatur, 

E 


~ 34  ~ 

ita  ut  follem  post  20.  minutas  removere  licuerit,  nihilque  amplius  ne>- 
cesse  fuerit,  nisi  instillatio  spiritus  vini. 

Experimentum  XLlf. 

Cuniculus  adultus,  septem  horas  ante  pastus Temp.  aeris  io.° aquale/5 
sub  aquam  deprimebatur.  Post  unam  minutam  et  50  secundas  exspi- 
rasse videbatur,  post  3.  minutas  emergebatur,  aerque  33.0 inspirabatur. 
Jam  inspirationem  per  plus  quam  \ horam  continuata,  tamen  vita  non 
rediit.  Thoracem  igitur  dissecui,  pulmones  sese  ostendebant  lati  co- 
Joris  aere  referti  , sanguis  etiam  minoribus  vasis  inerat,  in  superficie 
pulmonum  nonnulli  sanguinis  extravasati  loci  apparuerunt;  spuma  in 
arteria  aspera  inventa  rubicundis  striis  intermixta  fuit.  Et  in  hoc  ex- 
perimento calor  pulmonum  abdominisque  altior  erat,  uti  in  ceteris 
experimentis. 

Experimentum  XLIII. 

Cuniculus  senior,  duas  ante  horas  pastus  macilentus  aerisTemp.120 
aquas  1 o.°  submergebatur  ; post  unam  minutam  emersus  solito  modo 
tractabatur.  Temp.  aeris  initio  30.°postea  36.0  aequabat,  sensim  appa- 
ruerunt gradatim  aucta  vitae  redeuntis  signa,  ita  ut  post  20  minutas  re- 
spiratio reageret.  Immisso  spiritu  vini  animal  post  3,  horas  quadrantes 
sanatum  erat, immissio  aeris  calefacti  in  pulmones  16.  min.  perduraverat1. 

Experimentum  XLIV. 

Felis  semi  adulta,  macra,  quas  horam  ante  1.  cibum  sumserat,  aere 
Temp.  io.°  in  aqua  9.0  submergebatur.  Cum  jam  per  2.  minutas  exspi- 
rasse videretur,  depromtam  fomentatione  et  frictione  primum  tractavi  , 
nunc  autem  aerem  34.0  inspiravi.  Pluribus  follis  tractibus  contigit, 
phaenomena  redeuntis  vitae  producere,  quas  post  23.  minutas  inspiratio- 
nis aeris  eo  perveniebant,  ut  nihil  amplius  opus  fuerit,  nisi  instillatio 
spiritus  vini.  Elora  una  et  minutis  1 8.  praeterlapsis  animal  in  terram 
depositum  circum  meabat.  Eodem  successu  fuit. 

Experimentum  XLV. 

Felis  enim  senior,  obesa  aeris  Temp.  I5.°in  aqua  n.°  submersio- 

Re  suffocata,  et  post  4.  minutas  depromta,  stricte  sic  tractabatur  nt  an- 
tecedens. Jnter  eadem  ipsa  phaenomena  in  vitam  revocata  est,  post- 
• quam  per  totum  experimentum  ne  unius  quidem  horae  spatium  praeter- 
lapsum esset. 

§•  18. 

Ita  factum  est,  ut  ex  R.  animalibus  5.  in  vitam  revocarentur.  In  re- 
vocatorum numero  erant  cuniculus  et  junior  et  aetate  provectus,  et  pin- 
gas et  macilentus  $ pariter  alter  brevi  ante  pastus  est , alter  diu  nihil  cibi 
acceperat.  Resuscitatus  etiam  qui  statim  post  mortis  phaenomena,  et 
qui  4.  minutas  post  mortem  in  aqua  degerat.  A 6.  cuniculis  3.  revoca- 
bantur, a 2.  felibus  nulla  vitam  amisit. 

Ut  supra  igitur  ad  eventum  non  multum  conferre  videntur  circum- 
stantis, in  quibus  instituta  sunt  experimenta,  longior  tamen  pariter  sub 
aqua  detentio  , quae  usque  ad  10.  pluresque  minutas  ierat,  resuscitatio- 
ni obstabat.  A 100.  igitur  animalibus  aqua  suffocatis,  in  quorum  re- 
suscitationem aer  altioris  temperatura?  adhiberetur,  62.  mortem  evasura 
essent.  Plus  igitur  duplice  numero,  quam  in  iis  experimentis  in  quibus 
aqua  calida  atque  aer  frigidus  in  bronchia  immissus  est,  conservarentur. 
Propemodum  duplex  etiam  numerus,  quam  ubi  aer  mediae  tempera- 
tura? adhibitus  est. 

Experimentis,  cum  aere  frigido  in  bronchia  immisso,  magis  etiam 
thesis  ea  approbata  est,  medio  immisso  in  pulmones  frigido,  refrige- 
rium fieri  pulmonum.  In  experimentis  nro  30.32.  33.  34.  35.  et  37. 
cernebamus,  in  animalibus  in  quibus  aer  ad  resuscitationem  inspiraba- 
tur usque  ad  2.°R.  refrigeratus , temperaturam  pulmonum  uno  vel  alte- 
ro gradu  esse  minorem  , quam  ubi  medias  temperaturae  aer  inspiratus 
est.  Memoratu  etiam  dignum  est , refrigerationem  hanc  majorem  , im- 
missum aerem  frigidiorem  concomitantem,  non  solum  in  pulmonibus, 
sed  etiam  in  regione  abdominis  epigastrica  cerni,  cujus  temperatura  in 
his  experimentis  non  major  erat,  quam  in  regione  hypoga trica,  cum  in 
reliquis  experimentis  semper  major  esset.  Altera  verum  ex  parte  in  iis 

animalibus,  quibus  calidor  aer  inspirabatur,  uno  semper  gradu  major 

deprehendebatur  calor , quam  in  iis,  in  quibus  mediae  temperatura  aer 

immissus  est,  duobus  major  gradibus,  quam  ubi  aer  adhibitus  frigidus. 

Si  eventus  experimentorum  in  praecedentibus  memoratorum  sub  uno 
*•  . 

intuitu  complectimur,  sequentia  tanquam  summa  eorum,  quae  reperi- 
mus,  possunt  constitui  : 

,,  Repletio  pulmonum  aqua  , muco  et  pituita  in  cuniculis  et  felibus 
« submersione  suffocatis  per  momenta  saepius  commemorata  nun- 
m quam  accidit.  Intromissio  ad  evacuandam  pituitam  aqua?  calidse 
,,  superflua  censenda,  aliis  vero  rationibus  instituta  parum  resusci- 
„ tationi  favere  videtur.  Refrigeratio  pulmonum  in  cuniculis  et  feli— 
„ bus  aqua  suffocatis  semper  fit ; eo  major,  quo  aer  immissus  frigidior. 

Ab  animalibus,  quibus  frigidior  duorum  graduum  + R.  aer  in 
,,  pulmones  immissus  est,  duo  evasere  mortem  ex  octo.  Tres  eva- 
„ sere  , ubi  medias  temperaturae  immissus  aer.  Quinque  ubi  cali- 
„ dusab  octodecimusquead  trigenta  sex  gradus  R.  aer  adhibebatur.  “ 
Eventus  igitur  immisso  calidiore  in  bronchia  aere  supra  omnem  opi- 
nionem prosperrimus  erat,  et  cum  dubium  forsan  non  esse  possit,  parem 
in  hominibus  fore  successum  , in  resuscitatione  hominum  submersorum 
calidior  pariter  semper  aSr  adhibendus  erit. 

§•  19- 

Sub  finem  hujus  capitis  quaedam  adhuc  liceat  afferre  experimenta, 
saltim  quoad  eventum , quae  occasione  oblata  ad  comparationem  cum 
experimentis  jam  memoratis  instituta  fuere. 

Haec  experimenta  enim  sunt  ea,  in  quibus  ad  resuscitanda  animalia 
aer  oxygenius  adhibitus  est. 

Summa  liorum  experimentorum  haec  est:  ut  e quatuor  animalibus 
tria  servata  sint.  A ioo.  igitur  animalibus  submersione  suffocatis  et 
postea  aere  oxygeneo  tractatis  75.  in  vitam  reducerentur. 

CAPUT  III. 

§.  20. 

Resolutio  quaestionis , quisnam  apparatus  ad  citam  calefactionem 
aeris,  ejusque  intromissionern  in  pulmones  maxime  aptus? 

Apparatus  mei,  quem  optimum  ex  experimentis  meis  compertum 
habui,  partes  has  sunt. 

I.  Follis  septo  perpendiculari  in  duas  partes  aequales  divisus,  in  cu- 
jus quavis  parte  epistomia  duo  ventilia  sunt,  quorum  alterum  in  tubu- 
lum alterum  in  basin  follis  aperitur,  ita  ut  epistomia  unius  partis  respe- 
ctu aperturarum  , iis  alterius  partis  opposita  sunt.  Si  per  applicatio- 
nem aqua  in  follem  intraret,  constructio  talis  est,  ut  fundus  follis  aper- 
turam versus  leviter  concava  sit,  quorsum  aqua  defluat,  sine  ullo  detri- 
mento follis.  Cum  una  follis  parte  vas  conjungi  potest,  in  quo  aer  iri 
quamlibet  temperaturam  et  calidiorem  et  frigidiorem  reduci  potest. 

II. ^Vas  vix  memoratum  continet  tubulum  longitudine  pedum 
trium  octies  sub  angulis  flexum  (v.  T.  II.  Fig.  5.),  qui  extrinsecus  fini- 
tur, et  quem  aer  ex  compresso  folle  transmigrat.  Ad  aerem  calefacien- 
dum  aquas  unciae  aliquot  in  vas  mittuntur  , quae  supposita  lampade  pro 
lubitu  in  altiorem  calorem  evehi  possunt.  Idem  quoque  vas  ad  refrige- 
rationem aeris  inservit,  si  in  illo  salis  ammoniaci  et  nitri  depurati  mix- 
tio in  aqua  solvitur. 

Cum  hoc  modo  certae  temperaturae  aqua  in  vas  infundi  possit,  certae 
etiam  aeris  transmigrantis  temperatura  potest  obtineri;  non  solum  cale- 
fieri  potest  aer,  sed  etiam  certum  in  gradum.  Cum  non  semper  aqua 
calida  in  promtu  sit,  lampadem  conjunxi  cum  hoc  vase  , quae  spiritu  vi- 
ni repleta  incenditur.  Hoc  instrumento  igitur  quod  parvum  est  atque 
exigui  ponderis  et  commode  transportari  potest , quod  citam  atque  cer- 
tam a£ris  immittendi  temperaturam  producit,  quod  incommodum  non 
habet,  ut  magnus  ignis  prope  aegrotum  incendi  debeat,  qui  carbonico 
exhalato  vapore  et  aere  nocivus  esse  posset,  quod  porro  exigui  sumt-us , 
ct  facile  comparandum  est,  tertiae  problematis  parti  j qu<e  citissimam  agris 


immittendi  postulat  calefactionem,  non  plane  arbitror  defuisse.  Pa- 
riter etiam  Gorcyani  follis  emendatione,  qua  intrantis  in  extensum  fol- 
lem ex  bronchiis  extractas  aquae  (quod  in  hominibus  submersis  saepe  ac- 
cidit) noxia  vis  , conglutinatio  nimirum  epistomiorum  evitatur,  dum 
fundum  follis  concavum,  et  partem  follis  anteriorem,  in  qua  epistomia 
continentur,  ita  formavi,  ut  facile  ad  siccanda  epistomia  possit  extrahi, 
aliquid  ad  praxin  resuscitationis  submersorum  arbitror  contulisse. 


APPENDIX. 

Haec  vasa  ad  resuscitationis  apparatum  pertinentia,  si  ad  servando» 
homines  submersos  adhibenda  essent,  non  multum  eurn  apparatum 
quem  in  cuniculis  atque  felibus  adhibui , magnitudine  superare  debent, 
cum  jam  unum  follis  mei  latus  62.  contineat  pollices  cubicos  parisien- 
ses ; et  cum  teste  Goodvvyn  solum  circa  124.  pollices  cubici  ad  explen- 
dos aere  pulmones  requirantur.  Tubulus  autem  elasticus  lumen  habere 
debet  quartae  pollicis  partis  : Cum  tubulum  elasticum  follis  glottidi  ita 
admovere,  ut  aer  certe  intret  in  vias  aeriferas,  haud  facile  sit,  in  ho- 
minum cadaveribus  experimenta  institui  huc  spectantia.  Methodus  ve- 
ro haec  est , qua  semper  aerem  inspirare  in  pulmones  contigit  hominum. 

Per  nares  tubulo  tam  amplo  introitus  non  potest.  Ore  aperto,  lin- 
guam manu  sinistra  protraxi  , simul  socius  quidam  laryngem  manu  ab 
externa  colli  parte  paululum  sursum  movebat;  haec  dum  fiebant,  digi- 
.tis  indice  atque  medio  dextrae  manus,  usque  ad  glottidem  ingestis,  epi- 
glottide versus  linguam  repressa  est.  Cum  hoc  modo  et  lingua  situ  su- 
pra memorato  dextro  manu  teneretur,  jam  manu  sinistra,  exore  retracta  , 
follis  tubulum  arripere  licuit.  Sub  digitis  dextrae  manus  ambobus 
antea  ingestis  , iisque  ducibus  tubulum  nunc  versus  glottidem  pro- 
movi, digito  medio  manus  dextrae  glottidem  antea  perscrutatus,  di- 
gito denique  indice  tubulum  in  glottidem  induxi,  quo  facto  semper  be- 
fte  cessit  aeris  in  bronchia  inspiratio. 

Qb  mirum  effectum,  quei^i  ab  a£re  oxygenio  ad  resuscitandos  sul> 

mersos  adhibito  vidi,  haud  abs  re  fore  arbitror,  si  quaedam  huc  spe- 
ctantia afferam  observata.  Aer  oxygenius  non  semper  ubique  paratus 
reperitur,  et  si  ipse  parati  ejus  aeris  sufficientem  quantitatem  semper  vel- 
les asservare  , transportare  ubicunque  lagenarum  copiam  , ingentis  esset 
molestias.  Permultae  enim  necessario,  si  aliquid  perficere  velles,  para- 
tae deberent  esse  ejusmodi  lagenas.  Optimum  id  circo  erit,  aerem  illum 
in  eo  demum  loco  ubi  adhibendus  est,  evolvere.  Inter  substantias  au- 
tem, e quibus  facilius  aer  oxygenius  paratur,  calx  Hydrargyri,  praecipue 
vero  Magnesii,  majores  requirunt,  ad  evolvendum  agrem  caloris  gradus. 
Substantiam  quas  aeque  facile  et  multum  suppeditat  ejus  aeris,  et  in  eum 
finem  minorem  multo  postulat  calorem  , habemus  in  kali  muriatico  hy- 
peroxydato.  Unam  hujus  salis  drachmam  ad  duas  lagenas  ( duarum 
aquas  librarum)  aere  explendas  inveni  sufficientem.  — 

Annotandum  vero  erit,  hanc  aeris  oxygenii  evolutionem  non  debe- 
re institui  in  vase  ignobili  metallico,  verendum  enim  forsan  esset,  ne, 
si  sali  aliquid  humiditatis  adhaereret,  haec  aqua,  vel  aqua  crystallisatio- 
nis  a metallica  substantia  dtcomponeretur , ut  oxygenio  hujus  aquae 
cum  metallo  conjuncto,  aer  inflammabilis  aquae  exsurgeret.  Vase  igi- 
tur porcellaneo  erit  utendum. 

Paratum  autem  etiam  et  asservatum  in  lagenis  aerem  oxygenium,  im- 
mittere in  follem  non  sine  difficultate  fit , cum  exhausta  vel  dimidio  fol- 
lis tractu,  et  quam  maxima  lagena,  applicatio  novae,  semper  rem  orae 
aliquid  inducat.  Optimum  igitur  sine  dubio  erit,  si  follis  ipse  curn  eo 
apparatu  in  quo  evolutio  aeris  oxygenei  fit,  conjungetur.  Id  vero  con- 
tinget, si  retorta,  in  qua  aer  exsurgit , cum  apertura  follis  qua  aer  at- 
mosphetricus  intrat,  vid.  Tab.  II.  Fig.  i.  a.  tubulo  conjungetur.  Quo 
facto  assurgenti  quovis  momento  aeri  oxygenio,  continuo  fluxu  transi- 
tus patebit  in  follem. 

FINIS. 

Titelblatt  statt  MDCCCX1.  lies  MDCCCXII.  S.  7.  Lin.  6.  von  unten  lies  Contingeret 
5.  g.  Lin.  ii.  v.  unt.  lies  bronchiorum.  S.  10.  L.  5.  v.  unt.  lies  ingessi.  i>.  13.  unt.  comma, 
nach  digesti.  S.  14.  Lin.  5.  v.  oben  1.  continebant.  S.  1$.  L.  8.  v.  oben  1.  involutum», 
ii.  17.  L.  10.  V.  unt.  deleat,  comma  et , uti,  S.  19.  L.  10.  v.  ob,  1.  comma  naoji  erat. 

PR/ENOB ILISSIMO  atque  DOCTISSIMO 
DISSERTATIONIS  AUCTORI 

PRTSES.. 

< 'v  v . ' . ' „ 

Cum  ordo  medicorum  biennio  fere  abhinc  commentationem  hanc  Tuam 
pramio  regio  omnimode  dignam  censuerit , de  opusculi  meritis  dequc  laudibus , 
quas  colloquium  super  hoc  argumento  Tecum  institutum  et  nuper  examina 
publica  Tibi  meruerunt , hic  aliquid  addere  supervacaneum  foret.  Ad- 
jiciendum  ergo  modo  habeo:  numerum  experimentorum , sub  variatis  con- 
ditionibus externis  animalium  ejusdem  speciei , institutorum  mihi  nondum 
sufficere  videri  ad  stabiliendas  generales  enunciationes  §§  6 et  1 8 memora- 
tas; nullum  nimirum  competere  momentum  diversitati  illarum  condi- 
tionum externarum  in  producendis  resuscitationis  effectibus ; itemque  me 
nec  assentire  posse  iis , qua  § II.  de  temperie  ex  atate  modo  in  animali- 
bus ejusdem  speciei  variante  innuis , nam  ex  ipsis  Tuis  et  aliorum  expe- 
rimentis pastus  in  calorem  animalem  efficacia  apparet.  Quod  superest 
Tibi  vcnerandoque  Tuo  parenti  de  digne  absoluto  studiorum  curriculo 
congratulor.  Faxit  bonum  numen  , ut  sors  futura  moribus  studiis  et  so- 
lerlia  Tua  respondeat.  Vale.  K. 

Figura  A.  Das  Gestell,  auf  dem  der  Blasbalg  befestigt  ist. 

Figura  B.  Der  Blasbalg,  der  125.  Cubiczolle  fasst. 

Figura  C.  Der  Theil  des  Blasbalgs , der  herausgenonnncn  werclen  Itann. 

Figura  D.  Die  mit  Fig.  C.  durch  eine  Schraube  verbundene  Rohre> 

Figura  E.  Die  Luft- Erwarmungs  - Flasche. 

Figura  F.  Die  Weingeist- Lampe. 

Tabula  II. 

% 

Fig.  1.  Der  untere  Boden  des  Blasbalgs  mit  seinen  Ventilen. 

A.  Die  linke  Halfte  des  Blasbalgs  , welche  die  einzublasende  Luft  aufnimmt. 

a.  Die  an  der  innem  Seite  mit  ein  Ventil  vertehene  Oeffnung  zum  Eintritt  der 

frischen  Luft. 

V • X 

b.  Oeffnung  oline  Ventil,  durch  welche  die  Luft  in  der  Erwarmungs- Flasche 

geht. 

c.  Ausserhalb  des  Blasbalgs  behndliche  mit  einem  nach  innen  sich  offnenden 

Ventil  versehene  Miindung  , durch  welche  die  Luft  aus  der  Eiwarmujigg- 
Flasche  streiclrt. 

d.  Canal  in  dem  abzunehmenden  Stiick  des  Blasbalgs,  der  die  einzublasende 

Luit  in  die  Rohre  fiiliit. 

* 1 ‘ 

B.  Die  rechte  Halfte  des  Blasbalgs  , der  die  aus  den  Lungen  zurtickkehreiide  Luft 
aufnimmt, 

< • *• 

e.  Canal,  von  welchem  aus  diese  Luft  durch  die  mit  einer  nach  innen  sich  off- 

nenden  Ventile  versehene  Miindung  f.  in  den  zur  Bewegung  des  Ventil s 
nothigen  freven  Raum  g.  und  von  diescin  durch  die  Oeffnung  h.  in  die 
rechte  Halfte  des  Blasbalgs  tritt. 

i.  Oeffnung  fur  den  Austritt  dieser  Luft,  mit  einer  an'  der  atfsseren  Seite  be-  * 

iindlichen  Ventil. 

Fig.  2.  Das  hcrauszunehmende  Stiick  des  Blasbalgs  seiner  Fliiche  nach  dargestellt , 

' I 

mit  einem  ThciI  der  Rohre  und  ihrer  Schraube. 

Fig.  3.  Die  Ansicht  des  Jie.rauszunehmenden  Stiicks  von  der  vordern  Seite  nach 
ausgcschraubter  Rohre.  Die  kleinere  Oeftnung  a.  gehort  dtm  Canal  d.  , 
der  die  Luft  in  die  Lungen  fiihrt  5 die  grossere  Oeifnung  b.  gehort  dem 
zuriickfiihrenden  Canal  e. 

Fig.  4.  Ansicht  dtr  hintern  , dem  innem  des  Blasbalgs  zugerichteten  Seite  des  ab- 
zunehmenden  Stiicks.  Die  Oeffnung  a.  entspricht  dem  Canal  d.  ‘ die  mit 
einem  Ventil,  die  sich  gegen  den  Blasbalg  offnet , versehene  Miindung  b. 
entspricht  dem  Canal  e. 

Fig.  5.  Durchschuitt  der  Erwiinnungs  - Flasche  und  ihrer  Rohre. 

Fig.  6.  Ansicht  der  Envarmungs  - Flasche  von  oben , nach  hinweggenojnmenein 
obern  Deckel. 

Fig.  7.  Die  Weingeist  - Lampe. 

